ai4bharat/Pralekha huggingface dataset:
صحت اور خاندانی بہبود کی وزارت
ہندوستانی میڈیکل کالجوں میں ایم بی بی ایس اور پی جی سیٹوں سے متعلق تازہ معلومات
میڈیکل کالجوں میں 67 فی صد اضافہ، تعداد 387 سے بڑھ کر 648، ایم بی بی ایس کی سیٹوں میں 87 فی صد اضافہ، تعداد 51348 سے بڑھ کر 96077 اور پی جی کی سیٹوں میں 105 فیصد اضافہ، تعداد 31185 سے بڑھ کر 64059
22 ایمس کیلئے منظوری دی گئی اور 19 ایمس میں انڈرگریجویٹ کورسیز موجود
ملک میں ایم بی بی ایس کی کل 96,077 سیٹیں دستیاب ہیں جن میں سے 51,712 سرکاری میڈیکل کالجوں میں اور 44365 پرائیویٹ میڈیکل کالجوں میں ہیں۔ ملک میں نیشنل میڈیکل کمیشن  کی 49,790 پی جی سیٹیں دستیاب ہیں جن میں سے 30,384 سرکاری میڈیکل کالجوں میں اور 19,406 پرائیویٹ میڈیکل کالجوں میں ہیں۔علاوہ ازیں 12,648 ڈپلومیٹ آف نیشنل بورڈ / فیلوشپ آف نیشنل بورڈ  پی جی سیٹیں ہیں جن میں سے 4185 سرکاری اداروں میں اور 8463 نجی اداروں میں ہیں۔ اس کے علاوہ 1621 پی جی سیٹیں کالج آف فزیشنز اینڈ سرجنز  میں دستیاب ہیں۔
میڈیکل کالجوں میں 67 فیصد اضافہ ہوا ہے۔ 2014 سے پہلے 387 تھے جو اب 648 ہیں۔ مزید برآں ایم بی بی ایس کی سیٹوں میں 87 فیصد اضافہ ہوا ہے۔ 2014 سے پہلے 51348 سیٹیں تھیں جو اب 96077 ہو گئی ہیں۔ پی جی سیٹوں میں 105 فیصد اضافہ ہوا ہے جو 2014 سے پہلے 31185 سے بڑھ کر اب 64059 ہیں۔ ملک میںمیڈیکل اسٹڈیز کے مواقع بڑھانے اور میڈیکل ایجوکیشن کا دائرہ وسیع کرنے کے لئے حکومت کی جانب سے اٹھائے گئے قدم/اقدامات میں درج ذیل شامل ہیں:
1۔ ضلع/ریفرل اسپتال کو اپ گریڈ کرکے نئے میڈیکل کالج کے قیام کے لئے مرکزی سیکٹر اسکیم۔ اس کے تحت منظور شدہ 157 میں سے 94 نئے میڈیکل کالج پہلے ہی کام کر رہے ہیں۔
2۔ ایم بی بی ایس اور پی جی سیٹوں میں اضافہ کے لیے موجودہ ریاستی حکومت/مرکزی سرکاری میڈیکل کالجوں کو مضبوط بنانے/اپ گریڈ کرنے کے لئے مرکزی سیکٹر اسکیم۔
3۔ "سپر اسپیشلٹی بلاکس کی تعمیر کے ذریعے سرکاری میڈیکل کالجوں کی اپ گریڈیشن" کے لئے مرکزی سیکٹر اسکیم۔ منظور شدہ 75 میں سے کل 60 منصوبے مکمل ہیں۔
4۔ نئے ایمس کے قیام کے لئے سنٹرل سیکٹر اسکیم کے تحت 22 ایمس کو منظوری دی گئی ہے۔ ان میں سے 19 میں انڈر گریجویٹ کورسز شروع ہو چکے ہیں۔
5۔ فیکلٹی، عملہ، بستروں کی تعداد اور دیگر بنیادی ڈھانچے کی ضرورت کے لحاظ سے میڈیکل کالج کے قیام کے اصولوں میں نرمی۔
6۔ فیکلٹی کی کمی کو پورا کرنے کے لئے بطور فیکلٹی تقرری کے لیے ڈی این بی کی اہلیت کو تسلیم کیا گیا ہے۔
7۔ میڈیکل کالجوں میں اساتذہ/ ڈین/ پرنسپل/ ڈائریکٹر کے عہدوں پر تقرری/ توسیع/ دوبارہ ملازمت کے لئے عمر کی حد میں 70 سال تک توسیع۔
مدھیہ پردیش کی ریاستی حکومت سے موصولہ اطلاع کے مطابق، ریاست نے علاقائی زبانوں میں تعلیم کو فروغ دینے کے لئے ایک پائلٹ پروجیکٹ کے طور پر ہندی میں طبی تعلیم دینے کا فیصلہ کیا ہے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میںیہ معلومات فراہم کیں۔
مواصلات اور اطلاعاتی ٹیکنالوجی کی وزارت
جناب دیوسنہ چوہان نے اپنی روسی ہم منصب محترمہ بیلا چرکیسووا کے ساتھ تمام تر اختیارات کے حامل اراکین کی کانفرنس 2022 کے شانہ بشانہ باہمی بات چیت کی
پورے ملک میں ڈیجیٹل بنیادی ڈھانچے کو وسعت دینے ،حالیہ 5جی اسپیکٹرم اور بھارت میں آنے والے تجارتی 5 جی کے آغاز کو اجاگر کیا گیا
مواصلات کے وزیر مملکت جناب دیو سنہ چوہان نے روسی فیڈریشن کی ڈیجیٹل ڈیولپمنٹ، کمیونیکیشنز اور ماس میڈیا کی نائب وزیر محترمہ بیلا چرکیسووا کے ساتھ بین الاقوامی ٹیلی مواصلات یونین  کی تمام تر اختیارات کے حامل اراکین کی کانفرنس 2022 کے موقع پربخارسٹ ،رومانیہ میں آج دو طرفہ بات چیت کی۔
بات چیت کے دوران، وزیر موصوف نے ملک بھر میں، بالخصوص دیہی اور دور دراز علاقوں میں ڈیجیٹل بنیادی ڈھانچے کووسعت دینے میں، حالیہ 5جی اسپیکٹرم اور بھارت میں آنے والے تجارتی5جی کے آغاز کے بارے میں اپنے ہم منصب کو آگاہ کیا۔ جناب چوہان نے اس بات کو اجاگر کیا کہ آئندہ چند سالوں میں5 جی خدمات کا پورے ملک میں احاطہ کر لیا جائے گا۔بھارت نے مقامی طور پر4جی اسٹیک تیار کیا ہے اور وہ مقامی5جی اسٹیک کے فروغ کی طرف گامزن ہے۔ وزیر اعظم جناب نریندر مودی کی قیادت میں بھارتی حکومت نے چپ سیٹوں کے فروغ سمیت جدید ٹیلی کام ٹیکنالوجی میں خود کفیل بنانے کے لئے متعدد اقدامات کئے ہیں۔آتم نربھر بھارت پہل قدمیوں کے تحت،بھارت دنیا کا سب سے بڑا بڑا ہینڈ سیٹ بنانے والا ملک بن کر ابھرا ہے۔
جناب چوہان نے بتایا کہ بھارتی حکومت نے سال 2030 تک6 جی ٹیکنالوجی کے ڈیزائن اور اسے فروغ دینے کے لئے ایک تکنیکی اختراعی گروپ تشکیل دیا ہے۔ انہوں نے کہا کہ ایسے بہت سے شعبے ہیں جہاں روس اور بھارت باہمی تعاون کر سکتے ہیں جس میں 5 جی کے استعمال کے معاملے ، 6جی ٹیکنالوجی کی ڈیزائن اور آئی او ٹی ،ایم 2 ایم سائبر سیکورٹی اور قابل بھروسہ آخری حل تلاش کرنا شامل ہیں۔ روس کی نائب وزیر نے بھارت میں ٹیلی کام کی ترقی کی ستائش کی اورکہا کہ ٹیلی کام کے شعبہ میں بھارت کی کامیابی کی داستان پوری دنیا کے مشاہدے کے لئے ایک بہترین داستان ہے۔انہوں نے جدید ٹیلی کام ٹیکنالوجی، سیکورٹی اور5جی کے استعمال کے معاملات کو فروغ دینے کے شعبہ میں بھارت کے ساتھ تعاون کو مزید گہرا کرنے میں دلچسپی کا اظہار کیا۔
اس سے قبل جناب چوہان نے وفد کے سربراہوں کی میٹنگ میں شرکت کی، جس میٹنگ میں بھارت کو آئی ٹی یو کونسل اور آئی ٹی یو کے مختلف عہدیداروں کے انتخابات میں سہولت فراہم کرنے کے لیے کریڈینشل کمیٹی کے وائس چیئرمین میں سے ایک کے طور پر منتخب کیا گیا ۔ انہوں نے رومانیہ کے نائب وزیر اعظم کی صدارت میں تمام تر اختیارات کے حامل اراکین کی کانفرنس2022 کی ایک انتہائی متاثر کن اور رنگا رنگ افتتاحی تقریب میں بھی شرکت کی ۔
وزیراعظم کا دفتر
ملک بھر کے دیہی برق کاری اور سوبھاگیہ اسکیم کے مستفدین سے ویڈیو برج کے توسط سے وزیراعظم کی گفت و شنید
نئی دہلی۔19جولائی، وزیر اعظم جناب نریندر مودی نے ملک بھر کے گاؤں کے ایسے باشندگان سے گفت و شنید کی ہے جو گاؤوں 2014 سے اب تک مدت میں برق کاری سے آراستہ کئے گئے ہیں۔ یہ گفت و شنید پردھان منتری سہج بجلی ہر گھر یوجنا- سوبھاگیہ اسکیم کے مستفدین سے کی گئی اور اس کے لیے ویڈیو برج کا سہار لیا گیا۔ وزیر اعظم کے ذریعے ویڈیو کانفرنسنگ کے توسط سے مختلف النوع سرکاری اسکیموں کے مستفدین سے وزیر اعظم کی گفتگو کا یہ دسواں سلسلہ ہے۔
حال ہی میں برق کاری سے آراستہ کئے گئے 18 ہزار گاؤوں کے مستفدین سے ہوئی گفت و شنید سے خوش ہوکر وزیر اعظم نے کہا کہ ایسے لوگ جنھوں نے کبھی اندھیرا نہیں دیکھا وہ روشنی کے معنی نہیں سمجھ سکتے، جنھوں نے اپنی زندگیاں اندھیرے میں نہیں بسر کی ہیں، انھیں روشنی کی اہمیت نہیں سمجھ آئے گی۔
وزیر اعظم نے اپنی گفت وشندکے دوران کہا کہ این ڈی اے حکومت کے برسراقتدار ہونے کے بعد ہزاروں گاؤوں کو برق کاری سے آراستہ کیا گیاہے۔ انھوں نے کہا کہ سابقہ حکومت کے ذریعے کئے گئے باطل وعدوں کے برخلاف موجودہ حکومت نے باتوں کو عملی جامہ پہناکر ہر گاؤں کو بجلی سے آراستہ کیا ہے۔ حکومت نے نہ صرف برق کاری پر توجہ مرکوز کی ہے ، بلکہ ملک بھر میں ترسیلی نظام کی بھی اصلاح کی ہے۔
ان 18 ہزار گاؤوں میں سے جو آزادی کے 70 برس بعد بھی بجلی کی سہولت سے محروم تھے، انہیں گذشتہ چار برسوں کے دوران برق کاری سے آراستہ کیا گیا ہے۔ برقیا یا گیا آخری گاؤں منی پور میں لیسینگ موضع تھا جو 28 اپریل 2018 کو برق کاری سے آراستہ کیا گیا اور شمال مشرقی سیکٹر میں واقع ہے۔ جناب نریندر مودی نے کہا کہ 18 ہزار گاؤوں کو برق کاری سے آراستہ کرنا آسان کام نہیں تھا، کیونکہ ان میں سے بیشتر گاؤں دوردراز، پہاڑی علاقوں اور ایسے علاقوں میں واقع تھے ، جہاں کنیکٹی وٹی صفر کے برابر ہے۔ ان تمام دشواریوں کے باوجود افراد کی ایک لگن سے معمور ٹیم نے ہر گاؤں کو بجلی سے آراستہ کرنے کے خواب کو شرمندہ تعبیر کرنے کے لیے سخت جانفشانی کا ثبوت دیا۔
وزیر اعظم نے اشارہ کیا کہ حکومت نے مشرقی بھارت میں صورتحال یکسر بدل دی ہے، جہاں 18ہزار گاؤوں میں 14582 گاؤوں ایسے تھے، جہاں بجلی نہیں پہنچی تھی اور 5790 گاؤں شمال مشرق میں بجلی سے محروم تھے۔ انھوں نے کہا کہ حکومت، مشرقی بھارت کی ترقی کو ترجیح دیتی ہے اور مکمل برق کاری کے ساتھ اب مشرقی بھارت، ملک کے ترقیاتی سفر میں ایک بڑا کردار ادا کرسکتا ہے۔
وزیراعظم نے کہا کہ پردھان منتری سہج بجلی ہر گھر یوجنا کا آغاز اس مقصد سے کیا گیا ہے کہ ملک کے ہر ایک گھر تک بجلی پہنچا دی جائے۔ اس یوجنا کے توسط سے اب تک 86 لاکھ سے زائد کنبوں تک بجلی کی سہولت بہم پہنچائی جاچکی ہے۔ یہ یوجنا اپنی نوعیت کے لحاظ سے مشن موڈ کی یوجنا ہے اور اس کے تحت اس امر کو یقینی بنایا جائے گا کہ تقریباً چار کروڑ کنبوں کو بجلی کنکشنوں کی فراہمی کو یقینی بنایا جاسکے۔
وزیراعظم کے ساتھ گفت و شنید کرتے ہوئے دوردراز گاؤوں کے باشندگان جنھوں نے برق کاری سے استفادہ کیا ہے، نے انہیں بتایا کہ بجلی نے ان کی زندگیاں ہمیشہ کے لیے بدل دی ہیں۔ پہلے انہیں سارے کام غروب آفتاب سے قبل مکمل کرلینے ہوتے تھے اور بچوں کو مٹی کے تیل کے لیمپوں کی روشنی میں پڑھنے کے لیے مجبور ہونا پڑتا تھا، برق کاری نے ان کی زندگیاں آسان بنادی ہیں۔ اکثر مستفدین نے کہا کہ ان کی زندگی کی کوالٹی میں مجموعی طور پر بہتری رونما ہوئی ہے۔ مستفدین نے ان کے گھروں تک بجلی پہنچانے کے لئے وزیر اعظم کا شکریہ ادا کیا۔
وزارت خزانہ
ستمبر 2023 میں جی ایس ٹی کے طور پر 162712 کروڑ روپئے جمع کیے گئے ، سال در سال کے حساب سے 10فیصد کا ریکارڈ اضافہ
مالی سال 2024-2023 کے دوران چوتھی بار جی ایس ٹی کی مجموعی وصولی 1.60 لاکھ کروڑ روپئے کے پار
سال در سال کے حساب سے 11 فیصد اضافہ کے ساتھ مالی سال 2024-2023 کے نصف اوائل میں جی ایس ٹی کی مجموعی وصولی 9,92,508 کروڑ روپے
مالی سال 2024-2023 کے دوران سال در سال کے حساب سے 11 فیصد اضافہ کے ساتھ جی ایس ٹی کی ماہانہ اوسط مجموعی وصولی 1.65 لاکھ روپے کی شرح سے
ستمبر 2023 کے مہینے میں جی ایس ٹی کی مجموعی آمدنی 1,62,712 کروڑ ہے جس میں سے 29,818 کروڑ روپے سی جی ایس ٹی، 37,657 کروڑ روپے ایس جی ایس ٹی، 83,623 کروڑ روپے آئی جی ایس ٹی  سیس 11,613 کروڑ روپے ہے  ۔
حکومت نے 33,736 کروڑ روپے سی جی ایس ٹی اور 27,578 کروڑ روپے ایس جی ایس ٹی سے آئی جی ایس ٹی کے لیے طے کیے ہیں۔ باقاعدہ تصفیہ کے بعد ستمبر 2023 کے مہینے میں مرکز اور ریاستوں کی کل آمدنی سی جی ایس ٹی کے لیے 63,555 کروڑ روپے اور ایس جی ایس ٹی کے لیے 65,235 کروڑ روپے ہے۔
ستمبر 2023 کے مہینے کی آمدنی پچھلے سال اسی مہینے میں جی ایس ٹی کی آمدنی سے 10فیصد زیادہ ہے۔ اس مہینے کے دوران، گھریلو لین دین سے حاصل ہونے والی آمدنی  پچھلے سال کے اسی مہینے کے دوران ان ذرائع سے حاصل ہونے والی آمدنی سے 14 فیصد زیادہ ہے۔ یہ چوتھی بار ہے کہ مالی سال 24-2023 میں جی ایس ٹی کی مجموعی وصولی 1.60 لاکھ کروڑ روپےکو عبور کر گئی ہے۔
ستمبر، 2023 کو ختم ہونے والے مالی سال 24-2023 کی پہلی ششماہی کے لیے مجموعی جی ایس ٹی وصولی  مالی سال 23-2022 کی پہلی ششماہی  کی مجموعی جی ایس ٹی وصولی سے فیصد زیادہ ہے۔ مالی سال 24-2023 24 میں اوسط ماہانہ مجموعی وصولی 1.65 لاکھ کروڑ روپے ہے، جو مالی سال 23-2022 کی پہلی ششماہی کے اوسط ماہانہ مجموعی وصولی سے 11فیصد زیادہ ہے جہاں یہ 1.49 لاکھ کروڑ تھی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10189
(Visitor Counter : 36
مواصلات اور اطلاعاتی ٹیکنالوجی کی وزارت
ٹرائی نے ’یونیفائیڈ لائسنس کے تحت ڈیجیٹل کنیکٹیویٹی بنیادی ڈھانچہ پرووائیڈر اتھارٹی کے تعارف‘ پر مشاورتی پیپر جاری کیا
ٹیلی کام ریگولیٹری اتھارٹی آف انڈیا  نے آج ’یونیفائیڈ لائسنس  کے تحت ڈیجیٹل کنیکٹیویٹی بنیادی ڈھانچہ پرووائیڈر اتھارٹی کے تعارف‘ پر مشاورتی پیپر جاری کیا ہے۔
نیشنل ڈیجیٹل کمیونیکیشن پالیسی  ڈیجیٹل بنیادی ڈھانچہ پر بہت زیادہ توجہ دیتی ہے جس میں کہا گیا ہے کہ ’’ڈیجیٹل بنیادی ڈھانچہ اور خدمات تیزی سے کلیدی اہل کاروں اور ملک کی ترقی اور بہبود کے اہم عامل کے طور پر ابھر رہے ہیں‘‘۔ این ڈی سی پی - 2018 اپنے ’پروپیل انڈیا‘ مشن کو پورا کرنے کے لیے حکمت عملیوں میں سے ایک کے طور پر ’’مختلف پرتوں  کو ڈیفرینشل لائسنسنگ کے ذریعے ان بنڈلنگ کو فعال کرنے‘‘ کا بھی تصور پیش کیا گیا ہے۔
ایک مضبوط ڈیجیٹل کنیکٹیویٹی بنیادی ڈھانچہ  پیداواری صلاحیت میں اضافہ کر کے اور زندگی کے معیار کو بڑھانے والی سہولیات فراہم کر کے دونوں طرح سے اقتصادی ترقی میں اہم کردار ادا کرتا ہے۔ ڈی سی آئی کی ترقی کے تناظر میں، مختلف ممالک نے اپنے ٹیلی کام لائسنسنگ فریم ورک کو وسائل کے استعمال میں اضافہ ، لاگت میں کمی، سرمایہ کاری کو راغب کرنے اور انفراسٹرکچر/ نیٹ ورک کی تہہ اور سروس/ ایپلیکیشن کی تہوں کو الگ کر کے سروس ڈیلیوری طبقہ کو مضبوط کرنے کے لیے ہم آہنگ کیا ہے۔ اس طرح کے فریم ورک کا فائدہ یہ ہے کہ وہ لائسنسنگ کے عمل کو آسان بناتے ہیں اور ٹیکنالوجیز کے ہم آہنگی پر غور کرتے ہوئے مارکیٹ کی ترقی اور معاشرے کی سماجی اقتصادی بہبود کی بہتری کے لیے زیادہ سازگار ماحول فراہم کرتے ہیں۔
ڈی سی آئی ڈیجیٹل انڈیا، میک ان انڈیا، آیوشمان بھارت ڈیجیٹل مشن  اور اسمارٹ شہروں کی ترقی کے تحت مختلف سرکاری اسکیموں کے کامیاب نفاذ میں ایک اہم اور سرکردہ کردار ادا کرتا ہے۔ حال ہی میں شروع کیا گیا جی 5 بھارت کو ایک براڈ بینڈ سپر ہائی وے میں بدل دے گا اور ملک کے سماجی و اقتصادی ڈھانچے کو بہتر بنائے گا۔ اس روشنی میں یہ بھی ضروری ہے کہ فعال اور غیر فعال دونوں بنیادی ڈھانچہ کی تخلیق کے لیے کنڈکٹیو لائسنسنگ فریم ورک کے ذریعے نئے کھلاڑیوں کی حوصلہ افزائی کی جائے۔ اس کے نتیجے میں مشترکہ طور پر قابل اشتراک ڈی سی آئی اور نیٹ ورک کے وسائل میں اضافہ، لاگت میں کمی، سرمایہ کاری کو راغب کرنے، سروس ڈیلیوری کے حصے کو مضبوط بنانے، اور انڈسٹری 4.0، انٹرپرائز سیگمنٹ اور دیگر استعمال کے معاملات کے لیے جی 5 سروسز کے پھیلاؤ میں بھی اتپریرک ثابت ہو سکتا ہے۔
حال ہی میں، ٹرائی کو 11.08.2022 کو ڈاٹ کے ذریعے ایک خط موصول ہوا، جس میں لائسنس کی ایک نئی قسم کی تخلیق کے بارے میں سفارشات طلب کی گئی ہیں، یعنی ’ٹیلی کام بنیادی ڈھانچہ لائسنس ‘ لائسنس اور اس طرح کے لائسنس کی شرائط و ضوابط، قابل اطلاق لائسنس فیس وغیرہ۔ ٹرائی ایکٹ 1997 کے سیکشن 11 کے تحت۔
’یونیفائیڈ لائسنس  کے تحت ڈیجیٹل کنیکٹیویٹی بنیادی ڈھانچہ پرووائیڈر اتھارٹی کے تعارف‘ پر اس کنسلٹیشن پیپر  کا مقصد یونیفائیڈ لائسنس کے تحت مجوزہ ڈی سی آئی پی اجازت پر اسٹیک ہولڈرز کی آراء حاصل کرنا ہے۔ مشاورتی کاغذ ٹرائی کی ویب سائٹ www.trai.gov.in پر رکھا گیا ہے۔ مشاورتی کاغذ پر تحریری تبصرے اسٹیک ہولڈرز سے 09 مارچ 2023 تک اور جوابی تبصرے، اگر کوئی ہیں، 23 مارچ 2023 تک طلب کیے جاتے ہیں۔
تبصرے ترجیحی طور پر الیکٹرانک شکل میں advbbpa@trai.gov.in پر بھیجے جا سکتے ہیں جس کی ایک کاپی jtadvbbpa-1@trai.gov.in پر بھیجی جا سکتی ہے۔ کسی بھی وضاحت/معلومات کے لیے، جناب سنجیو کمار شرما، مشیر ، ٹرائی سے ٹیلی فون نمبر 23236119+91-11-پر رابطہ کیا جا سکتا ہے۔
۔۔۔۔۔۔۔۔۔۔۔
ش ح۔ ا س۔ ت ح۔
U -1525
(Visitor Counter : 85
صحت اور خاندانی بہبود کی وزارت
بھارت میں ایک دن میں سب سے زیادہ 56383 مریض صحت یاب ہوئے
صحت یاب ہوئے مریضوں کی کل تعداد تقریباً 17 لاکھ ہوئی
معاملہ شرح اموات میں مسلسل کمی آرہی ہے اور یہ 1.96 فیصد ہوئی
نئی دہلی، 13/اگست 2020 ۔ بھارت نے ایک ہی دن میں 56383 مریضوں کے صحت یاب ہونے سے ایک نئی بلندی کو چھولیا ہے۔ اس سے آج کووڈ – 19 مریضوں کے صحت یاب ہونے کی تعداد تقریباً 17 لاکھ  ہوگئی ہے۔
مرکز اور ریاستی / مرکز کے زیر انتظام علاقوں کی حکومتوں کی ٹھوس، مرکوز اور معاونت پر مبنی کوششوں کے ساتھ ساتھ لاکھوں فرنٹ لائن ورکروں کی مدد سے زیر نگرانی ہوم آئیسولیشن، مرکز کے ذریعے سجھائے گئے دیکھ بھال کے معیارات کے ذریعے سنگین مریضوں کے مؤثر کلینکل بندوبست سمیت دیگر تدابیر کے ذریعے بڑے پیمانے پر جانچ، وسیع ٹریکنگ اور بہتر علاج کا کامیاب نفاذ یقینی بنا ہے۔ اس سے صحت یاب ہونے والے مریضوں کی تعداد میں اضافہ ہوا اور مریضوں کی صحت یاب کی شرح 70 فیصد  کو تجاوز کرگئی ہے، جبکہ کووڈ مریضوں کا کیس فرٹیلٹی کیس یعنی معاملہ شرح اموات کم ہوکر 1.96 فیصد تک آگئی ہے اور اس میں مسلسل گراوٹ آرہی ہے۔
ریکارڈ تعداد میں مریضوں کے صحت یاب ہونے سے یقینی بنا ہے کہ ملک میں ایکٹیو مریضوں کے معاملات کم ہوئے ہیں۔ فی الحال کل پوزیٹیو معاملات محض 27.27 فیصد ہیں۔ صحت یاب ہونے والے مریضوں کی تعداد ایکٹیو معاملات  کے مقابلے میں 10 لاکھ سے زیادہ ہیں۔
کووڈ -19 سے متعلق تکنیکی امور، رہنما ہدایات اور صلاح و مشورے سے متعلق سبھی مستند اور تازہ ترین معلومات کے لئے براہ کرم مستقل طور پر https://www.mohfw.gov.in/ اور @MoHFW_INDIA دیکھیں۔
کووڈ-19 سے متعلق تکنیکی سوال technicalquery.covid19[at]gov[dot]in اور دیگر سوال ncov2019[at]gov[dot]in اور @CovidIndiaSeva پر بھیجے جاسکتے ہیں۔
کووڈ-19 سے متعلق اگر کوئی سوال ہو تو صحت و کنبہ بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 سے متعلق ریاستوں / مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
ٹیکسٹائلز کی وزارت
جناب نریندر گوئنکا نے ای اے پی سی کے نئے چیئرمین کا عہدہ سنبھالا
کہا ،2022 میں ملبوسات کی برآمدات میں تیزی آئے گی
نئی دہلی، 17جنوری /2022 جناب نریندر کمار گوئنکا نے اپیریل ایکسپورٹ پرموشن کونسل  کے نئے چیئرمین کے طور پر عہدہ کا چارج سنبھال لیا ہے۔ پدم شری ڈاکٹر اے سکھتیول نے انہیں چارج سونپا۔ آج منعقدہ اس کی ایکزیکٹیو کی میٹنگ میں عہدہ کا چارج سنبھالتے ہوئے جناب گوئنکا نے کہا ، ’’ ہم ملبوسات کی برآمدات میں زبردست اضافہ دیکھ رہے ہیں۔ درآمداتی آرڈرس کو سامنے رکھتے ہوئے، یہ مثبت رجحان آخری سہ ماہی میں مزید تیز ہوجائے گا‘‘۔ انہوں نے مزید کہا ’’ ملبوسات کی برآمدات دسمبر 2021 میں 22 فی صد اضافہ کے ساتھ 1.46 بلین ڈلر پر تھی۔ جبکہ دسمبر 2010 میں یہ 1.20 بلین ڈالر تھی۔ رواں مالی سال کے پہلے نو مہینوں میں یہی 11.13 بلین ڈالر رہی، جو کہ اپریل تا دسمبر 2020 میں 8.22 بلین ڈالر سے 35 فی صد زیادہ ہے۔ رجحان مضبوط ہورہے ہیں۔
جناب گوئنکا نے کہا کہ ملبوسات میں یہ اہم تبدیلی اور منافع وزیراعظم جناب نریندرمودی کی قیادت میں حکومت کے انتہائی موثر اور ہندستانی ملبوسات کے برآمد کنندگان کے کاروباری جذبے کی وجہ سے ممکن ہوئی ہے۔ عالمی سپلائی چین اور ڈیمانڈ یعنی مطالبہ میں کئی رکاوٹوں کے باوجود ہندستانی ملبوسات کی صنعت نے وبائی مرض سے پہلے کی ترقی کے راستے پر بتدریج و اپس آکر اپنی لچک کا مظاہرہ کیا ہے ۔ انہوں نے کہاکہ اس مالی سال کے اختتام تک ہم نئے اہداف پر غور کریں گے۔
جناب گوئنکا دو دیہائیوں سے زیادہ عرصے سے کونسل سے وابستہ ہیں۔ اے ای پی سی کے چیرمین کا عہدہ سنبھالنے سے پہلے وہ ہندستانی ملبوسات کے برآمد کندگان کی اعلی تنظیم کی وائس چیرمین تھے۔ ’’عالم مانگ میں بتدریج اضافہ ہونے اور صنعت کے ہاتھ میں زبردست آرڈرہونے کے ساتھ ساتھ 2022 میں ملبوسات کی برآمدات میں تیزی آنے کا امکان ہے۔ ہمیں برانڈ انڈیا کو فروغ دینے کی کوششوں پر زور دینے کی ضرورت ہے تاکہ پائیداری اور دیگر سماجی تعمیلوں کو یقینی بنانے کے لئے مناسب اقدام کئے جائیں۔
اے ای پی سی ہندستان میں ملبوسات کے برآمد کنندگان کا باضابطہ ادارہ ہے جو وزارت ٹیکسٹائل کے زیر اہتمام اور ہندستانی برآمد کنندگان کے ساتھ درآمد کنندگان /بین الاقوامی خریداروں کو انمول مدد فراہم کرتا ہے۔
ش ح۔ ش ت۔ج
Uno—486
(Visitor Counter : 118
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.32 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 212020 ٹیکے لگائے گئے۔
ہندوستان میں سردست زیر علاج مریضوں کی تعداد1922ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.81 فیصد ہے۔
گزشتہ 24 گھنٹوں کے دوران111 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر44149547ہوگئی ہے۔
پچھلے 24 گھنٹوں کے دوران کووڈ کے102نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (0.07 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.47 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 152540ٹیسٹ کئے گئے۔
اقلیتی امور کی وزارتت
مختار عباس نقوی نے وزیراعظم کی جانب سے درگاہ اجمیر شریف پر چادر چڑھائی
اقلیتی امور کے مرکزی وزیر جناب مختار عباس نقوی نے آج صوفی سنت خواجہ معین الدین چشتی ؒ کے 809 ویں عرس کے موقع پر وزیراعظم جناب نریندر مودی کی جانب سے اجمیرشریف درگاہ پر چادر چڑھائی۔ جناب نقوی نے کہا کہ برداشت اور ہم آہنگی بھارت کا خمیر ہے اور ہمارے ملک کی اس قابل فخر وراثت کو کوئی بھی ‘‘ بدنام اور تباہ’’ نہیں کرسکتا۔
انہوں نے وزیراعظم کا پیغام بھی پڑھ کر سنایا جس میں انہوں نے سالانہ عرس کے موقع پر ملک اور بیرون ملک کے ، خواجہ معین الدین چشتیؒ کے عقیدت مندوں کو مبارک باد دی ہے اور نیک خواہشات کااظہار کیا ہے۔
وزیراعظم جناب نریندر مودی نے اپنے پیغام میں کہا ہے کہ‘‘ خواجہ معین الدین چشتیؒ کے 809 ویں عرس کے موقع پر دنیا بھر میں موجود خواجہ معین الدین چشتیؒ کے عقیدت مندوں کو مبارک باد اور نیک خواہشات۔یہ سالانہ تقریب سماجی اتحاد اور بھائی چارے کی ایک خوبصورت مثال ہے۔ متعدد مذاہب اور فرقوں کا پر امن بقائے باہم اور ان سے وابستہ عقائد ہمارے ملک کی شاندار وراثت ہے۔ ہمارے ملک کے متعدد سنتوں، پیروں اور فقیروں نے اس وراثت کی حفاظت اور اسے مضبوط بنانے میں کلیدی کردار ادا کیا ہے۔امن و ہم آہنگی کے ان کے ابدی پیغام نے ہمیشہ ہماری سماجی- ثقافتی وراثت کو خوشحال بنایا ہے۔’’
وزیراعظم نے اپنے پیغام میں کہا ہے کہ‘‘ اپنے صوفیانہ خیالات سے سماج پر انمٹ نقوش مرتسم کرنے والے خواجہ معین الدین چشتیؒ ہماری عظیم روحانی روایات کی ایک مثالی علامت ہیں۔محبت، اتحاد، خدمت اور ہم آہنگی کے جذبات کو فروغ دینے والی غریب نواز کی اقدار اور خیالات انسانیت کے لئے ہمیشہ باعث تحریک رہیں گے۔خواجہ معین الدین چشتیؒ کے سالانہ عرس پر میں اجمیر شریف درگاہ کے لئے‘‘ چادر’’ بھیج کر اپنی عقیدتوں کا اظہار کرتا ہوں اور ملک کے لوگوں کی خوشی، صحت وتندرستی اور خوشحالی کے لئے دعا گو ہوں۔’’
اس موقع پر جناب نقوی نے کہا کہ غریب نواز ؒ کی زندگی ہمیں ترغیب دیتی ہے کہ ہم فرقہ وارانہ اور سماجی ہم آہنگی کے تئیں اپنی عہد بستگی کو مضبوط کریں۔اس اتحاد سے ان قوتوں کو شکست ملے گی جو سماج میں تقسیم اور تنازعہ پیدا کرنے کے لئے سازشوں میں مصروف ہیں۔خواجہ معین الدین چشتیؒ کا پیغام ‘‘ دنیا بھر میں امن کے تئیں ایک موثر عہد بستگی’’ ہے۔
جناب نقوی نے درگاہ کے احاطے میں نو تعمیر شدہ 88 بیت الخلاء پر مشتمل بلاک کا بھی افتتاح کیاجس سے عقیدت مندوں اور زائرین بالخصوص خواتین کو زبردست فائدہ ہوگا۔انہوں نے‘‘ رین بسیرا’’ کا بھی افتتاح کیا جس میں تقریباً 500 خواتین زائرین کے بودوباش کا انتظام کیا گیا ہے۔ ان سہولتوں کی درگاہ کے احاطے میں پہلی مرتبہ تعمیر کی گئی ہے۔
جناب نقوی نے درگاہ کے گیٹ نمبر 5 کا افتتاح کیا۔انہوں نے درگاہ کے احاطے میں واقع گیسٹ ہاؤس کی چوتھی منزل کا بھی افتتاح کیا۔
بجلی کی وزارت
این ایچ بی سی نے سکم میں جے پی سی ایل کے 120 میگاواٹ کے رینگٹ-IV ایچ ای پروجیکٹ کو لینے کے لئے منظور شدہ ریزولوشن پلان کے نفاذ کے لئے قطعی سمجھوتے پر دستخط کئے
نئی دہلی13،جنوری2021
ہندوستان کی پریمیر ہائیڈرو پاور کمپنی این ایچ پی سی لمیٹیڈ نے سکم میں جل پاور کارپوریشن لمیٹیڈ  کے 120 میگاواٹ  رینگٹ-IV ایچ ای پروجیکٹ کی ذمہ داری لینے کے سلسلے میں منظور شدہ ریزولوشن منصوبے کے نفاذ کے لئے 13 جنوری 2021 کو فیصلہ کن اور ایک قطعی سمجھوتے پر دستخط کیے ہیں۔ این ایچ پی سی ریزولوشن پروفیشنل اور سیکیورڈ فائنانشیل کریڈیٹرس  کے درمیان اس سمجھوتے پر دستخط کئے گئے۔ اس موقع پر این ایچ پی سی کے ٹیکنیکل ڈائریکٹر جناب وائی کے چوبے، این ایچ پی سی کے مالی امور کے ڈائریکٹر جناب آر پی گوئل اور این ایچ پی سی اور پی ایف سی کے سینئر افسران بھی موجود تھے۔
نیشنل کمپنی لاٹرائیبونل  حیدر آباد بنچ نے جل پاور کارپوریشن لمیٹیڈ  کو لینے کے لئے این ایچ پی سی کے ریزولوشن پلان کو منظوری دے دی ہے۔این ایچ پی سی نے اپنے ریزولوشن پلان داخل کردیا ہے اور اسے 24 جنوری 2021 کو کمیٹی آف کریڈٹرس  کے ذریعے کامیاب ریزولوشن درخواست دہندہ قر ار دیاگیا تھا۔ اس پروجیکٹ کی کل لاگت تقریباً 943.20 کروڑ روپے ہے۔ لینکوتیستا ہائیڈرو پاور لمیٹیڈ کے بعد جل پاور کارپوریشن لمیٹیڈ ایسی دوسری کمپنی ہے، جسے این ایچ پی سی کے ذریعے این سی ایل ٹی عمل کے ذریعے حاصل کیا گیا ہے۔
...............................................................
ش ح، ح ا، ع ر
U-361
(Visitor Counter : 107
نوجوانوں کے امور اور کھیل کود کی وزارت
مشن اولمپک سیل نے ایشیائی کھیلوں کی تیاری کے رُخ پر بیرونی ملکوں میں تربیت کے لئے ملاحوں کی تجویز کو منظوری دے دی
اہم نکات
- چار اولمپیئن ملاحوں کی تجاویز پر 2.75 کروڑ روپے سے زیادہ کی لاگت آئے گی۔
- اراکین نے اُن بیڈمنٹن کھلاڑیوں کے ترقیاتی گروپ کو دی جانے والی حمایت کو منظوری دی جنہوں نے نومبر میں آئرلینڈ، اسکاٹ لینڈ اور ویلز میں ہونے والے ٹورنامنٹس میں حصہ لیا تھا۔
نوجوانوں کے امور اور کھیلوں کی وزارت کے حال ہی میں تشکیل شدہ مشن اولمپک سیل نے اگلے سال چین کے ہینگزو میں منعقد ہونے والے ایشیائی کھیلوں کے سلسلے میں آج چار ملاحوں کی بیرون ملک تربیت دینے اور مقابلہ کرنے کی تجاویز کو منظوری دے دی۔چاروں اولمپیئن ملاحوں کی تجاویز پر 2.75 کروڑ روپے سے زیادہ کی لاگت آئے گی۔
49 ای آر کے ملاح ورون ٹھاکر اور کے سی گنپتی ، لیزر ریڈیل ماہر نیتھرا کمانن  اور لیزر اسٹینڈرڈ ایس وشنو سراوانن  اس فنڈ کو ایشین گیمز تک سفر، قیام و طعام، کوچ کی داخلہ فیس، کوچ بوٹ چارٹر اور کوچ کی تنخواہ کے لئے استعمال کرے گا۔
مشن اولمپک سیل نے کئی تجاویز کی توثیق بھی کی جنہیں ہنگامی طور پر منظور کیا گیا تھا۔ ان میں اولمپک گیمز جیولین تھرو گولڈ میڈلسٹ نیرج چوپڑا کی تجویز کہ وہ امریکہ کے چولا وسٹا میں اپنی آف سیزن تربیت کرائیں گے اور خواتین کی بیڈمنٹن کی دفاعی عالمی چیمپئن پی وی سندھو کی مدد کی تجویز بھی شامل تھی۔ انہیں اسپین میں ہونے والی بی ایف ڈبلیو ورلڈ چیمپئن شپ میں اپنے فٹنس ٹرینر کی خدمات حاصل کرنی ہے۔
اراکین نے نومبر اور اس مہینے میں آئرلینڈ، اسکاٹ لینڈ اور ویلز میں ہونے والے ٹورنامنٹس میں شرکت کرنے والے بیڈمنٹن کھلاڑیوں شیکھا گوتم، اشونی بھٹ، پریانشو، وشنو وردھن، کرشنا پرساد، ایشان، سائپراتیک، پی گائتری، تریسا، تنیشا، رتوپرنا اور سامیہ فاروقی کے لئے ترقیاتی گروپ کی تقریبا 45 لاکھ روپے کی لاگت والی مدد کی منظوری دی۔
اس کے علاوہ، مشن اولمپک سیل نے ابھینو ساٹھے کو ہندوستانی مردوں کی ہاکی ٹیم کے فزیو تھراپسٹ کے طور پر منظوری دی جو اس وقت تک کیلئے ہے جب تک ان کی فیس کیلئے اے سی ٹی سی کے ذریعے فنڈ نہیں دیا جاتا۔بیڈمنٹن کھلاڑی آدیتی بھٹ کو ایسٹونیا، سویڈن اور یوکرین کے تین ٹورنامنٹس کے لئے 4.90 لاکھ روپے، اسپین میں بیڈمنٹن ورلڈ چیمپئن شپ کے لئے لکشیا سین کو ان کے کوچ اور فزیو تھراپسٹ کے لئے 3 لاکھ روپے۔ اسکیٹ شوٹر گرجوت سنگھ کی درخواست پر گولہ بارود اور کلے ہدف  کے لئے 2.23 لاکھ منظور کئے گئے ہیں۔